Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: 33. számú melléklet a 46/2009. (XII. 30.) PM rendelethez
Paragraph Index: 2870

2. Az adatlapok adatai NY FIN-01. Nyugdíjbiztosítási Alap likviditásának tervezése a finanszírozási terv hónapjában A napi bontásban készült bevételi (NY.A.-Ht.1.) és kiadási (NY.A.-Ht.2.) táblázatok napi összesen sorainak e tábla bevételi-kiadási adataival kell megegyezniük. A „Napi likviditás (+/-)” a „Bevétel”-ek és a „Kiadás”-ok különbözete. Ha az eredmény negatív hitel igénybevétel, ha pozitív visszatörlesztés történik. Az adatlapot „tárgyhót megelőző hóvégi egyenleg” halmozott tényadatával, valamint az ebből számított napi hitel/betét állományi adatokkal a visszaigazolás alkalmával a Kincstár egészíti ki. A betétállomány (+), a hitelállomány (-) előjel alkalmazásával kerül kitöltésre. NY FIN-02. Bevételek Az 1. sor „Előző hónap végéig visszaigazolt előirányzat” a tárgyhónapot megelőző hónapig a Kincstár által visszaigazolt összegeket tartalmazza (január hóban üresen marad). A 2. sor „Tárgyhavi tervezett bevétel” az aktuális hónap várható bevételét tartalmazza. Ez az összeg meg kell egyezzen a napi bontásban készült bevételi háttértáblázat (NY.A.-Ht.1.) tárgyhó összesen sorával. A 3. a „Tárgyévben a tárgyhó végéig tervezett előirányzat” sorba a megelőző hónap végéig jóváhagyott és a tárgyhavi tervezett sor együttes összege kerül. A 4. sor „Havi előirányzat” számított adatsor. A költségvetésben szereplő bevételek éves előirányzatának 1/12-ét kell kimutatni a „központi költségvetési hozzájárulások” oszlop kivételével. Ennél az adatnál a megtérítés ütemezésének költségvetési törvény szerinti előírása figyelembevételével kitöltött NY FIN 04. adatlap aktuális havi megtérítése alapján kell meghatározni a havi előirányzatot. Az 5. „Időarányos előirányzat” sor is számított adat. A havi előirányzat szorozva a hónapok számával. A „központi költségvetési hozzájárulások” jogcím időarányos előirányzatának meghatározásánál az előzőek szerint számított megtérítést kell figyelembe venni. A 6-7. sor a havi, illetve az időarányos előirányzattól való eltérést mutatja. A 8. sor „Éves előirányzat” a költségvetésben szereplő éves bevétel. A „központi költségvetési hozzájárulások” oszlop az NY FIN 04. adatlap aktuális havi jóváhagyott összegét tartalmazza az ellátások utáni költségtérítés kivételével. A „működési célú bevételek” oszlopnak a saját bevétel mellett tartalmaznia kell az NY FIN-04. adatlap aktuális havi jóváhagyott „Ellátások utáni költségtérítés” összegét is. A „Nem az Alapot terhelő ellátások megtérítése” oszlopban kell feltüntetni az Egészségbiztosítási Alappal történő elszámolás bevételét, a költségvetési és egyéb forrásból finanszírozott ellátások megtérítésének (NY.A.-Ht.3., 4. adatlap) aktuális havi összesen sorából számított együttes összeget. NY FIN-03. Kiadások Az 1. sor „Előző hónap végéig visszaigazolt előirányzat”, a tárgyhónapot megelőző hónapig jóváhagyott előirányzatot tartalmazza (január hóban üresen marad). A 2. sor „Tárgyhavi tervezett kiadás” az aktuális hónap tervezett kiadásait tartalmazza. Ez az összeg meg kell egyezzen az NYA.-Ht.2. finanszírozási naponkénti bontásban készült kiadási táblázat tárgyhó összesen adatával. A 3. sorba „Tárgyévben a tárgyhó végéig tervezett előirányzat” a megelőző hónap végéig jóváhagyott és a tárgyhavi tervezett kiadás sor együttes összege kerül. A 4. sor „Havi előirányzat” számított adatsor. A költségvetésben szereplő kiadások éves előirányzatának 1/12-e. Az 5. „Időarányos előirányzat” sor is számított adat. A havi előirányzat szorozva a hónapok számával A 6-7. sor a havi, illetve az időarányos előirányzattól való eltérést mutatja. A 8. sor „Éves előirányzat” a költségvetésben szereplő éves kiadás. A „Nem az Alapot terhelő ellátások kiadásai” oszlopában kell megtervezni az Egészségbiztosítási Alapot terhelő, a költségvetési és az egyéb forrásból finanszírozott ellátási kiadások várható összegét. NY FIN-04. Központi költségvetési hozzájárulások A költségvetésből nyújtott támogatás igénybevételének éves finanszírozási tervét a megtérítés időpontjainak megjelölésével a tárgyévet megelőző hó 25-ig kell benyújtani pénzügyminiszteri jóváhagyásra. A megtérítések összegét a támogatás utalásának költségvetési törvény szerinti előírása alapján kell meghatározni. A tervet az év során módosítani kell, ha azt jogszabályi változás indokolja. Módosításkor a bizonylatot folyamatos sorszámmal kell ellátni. NY.A.-Ht.1. Bevételek A háttértábla az NY FIN-02 bevételek elnevezésű főtábla tárgyhavi bevételek sorának finanszírozási napokra történő bontását tartalmazza. NY.A.-Ht.2. Kiadások A háttértábla az NY FIN-03 kiadások elnevezésű főtábla tárgyhavi kiadások sorának finanszírozási napokra történő bontását tartalmazza. NY.A.-Ht.3. Egyéb forrásból finanszírozott ellátások kiadásainak megtérítése A háttértábla az Egyéb forrásból finanszírozott ellátások megtérítésének forrásonkénti havi várható ütemezését tartalmazza. NY.A.-Ht.4. Költségvetési forrásból finanszírozott ellátások kiadásainak megtérítése A költségvetési forrásból finanszírozott ellátások éves várható elszámolásának ütemezését tartalmazza havi bontásban, melyet a január havi tervdokumentációval együtt kell benyújtani. A tervet az év során folyamatosan módosítani szükséges a pénzügyi folyamatok alakulásának megfelelően. Az elszámolt időszakra vonatkozóan a tényleges térítés összegét kell a táblában szerepeltetni. NY.A.-Ht.5. Politikai rehabilitációs és más nyugdíj-kiegészítések alábontása A háttértábla a költségvetési forrásból finanszírozott, politikai rehabilitációs és más nyugdíj-kiegészítések jogcímcsoportra vonatkozóan tartalmaz további információt. A részletezés a vonatkozó jogszabályok alapján megállapított ellátások összegét tartalmazza havi bontásban. Az elszámolt időszakra vonatkozóan havonta, az ellátások tényleges megtérítésének összegét kell szerepeltetni a háttértáblában.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes